CELEX: 52009PC0641
Language: da
Date: 2009-11-24
Title: Forslag til Rådets beslutning om bemyndigelse af Den Portugisiske Republik til at anvende en foranstaltning, der fraviger bestemmelserne i artikel 168, 193 og 250 i rådets direktiv 2006/112/EF om det fælles merværdiafgiftssystem

Vigtig juridisk meddelelse

|

52009PC0641

Forslag til Rådets beslutning om bemyndigelse af Den Portugisiske Republik til at anvende en foranstaltning, der fraviger bestemmelserne i artikel 168, 193 og 250 i rådets direktiv 2006/112/EF om det fælles merværdiafgiftssystem  /* KOM/2009/0641 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 24.11.2009KOM(2009)641 endeligForslag tilRÅDETS BESLUTNINGom bemyndigelse af Den Portugisiske Republik til at anvende en foranstaltning, der fraviger bestemmelserne i artikel 168, 193 og 250 i Rådets direktiv 2006/112/EF om det fælles merværdiafgiftssystemBEGRUNDELSE1. Baggrunden for forslagetI henhold til artikel 395 i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen bemyndige en medlemsstat til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller forhindre visse former for momsunddragelse eller momsundgåelse.Den Portugisiske Republik (i det følgende benævnt "Portugal") har ved Rådets beslutning 2004/738/EF fået bemyndigelse til indtil den 31. december 2009 at anvende en fakultativ særordning for dørsalgssektoren, hvorefter virksomheder i denne sektor, der har tilladelse til at anvende denne ordning som fravigelse af artikel 21, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag, er betalingspligtige for moms på leveringer, der foretages af deres dørsalgsforhandlere til de endelige forbrugere. Som fravigelse af artikel 22 i nævnte direktiv fritages forhandlerne endvidere fra forpligtelserne i henhold til denne artikel for så vidt angår de pågældende leveringer. For at få tilladelse hertil skal virksomhedens samlede omsætning hidrøre fra dørsalg udført af dørsalgsforhandlere i eget navn og for egen regning. Desuden skal alle de varer, der sælges af virksomheden, være anført på en i forvejen opstillet liste over de priser, der anvendes i det endelige forbrugsled, og virksomheden skal sælge sine varer direkte til dørsalgsforhandlere, som derpå sælger dem direkte til de endelige forbrugere.Ved brev registreret i Kommissionens Generalsekretariat den 30. juni 2009 anmodede Portugal om tilladelse til at forlænge denne særordning som fravigelse af momsdirektivets artikel 193 og 250, og ved yderligere brev registreret i Kommissionens Generalsekretariat den 9. september 2009 anmodede Portugal om, at dørsalgsforhandlerne, som fravigelse af momsdirektivets artikel 168, ikke kan fradage momsen på de varer, foranstaltningen omfatter.I overensstemmelse med momsdirektivets artikel 395, stk. 2, underrettede Kommissionen ved brev af 27. oktober 2009 de øvrige medlemsstater om Portugals anmodning. Ved brev af 29. oktober 2009 meddelte Kommissionen Portugal, at den var i besiddelse af alle de oplysninger, som den fandt nødvendige for at kunne vurdere anmodningen.Til støtte for sin anmodning fremførte Portugal bl.a., at momsdirektivets bestemmelser pålægger momspligt for afgiftspligtige, som ikke har en tilstrækkelig veludviklet struktur til at kunne opfylde de forskellige hermed forbundne forpligtelser, og som i øvrigt udøver deres virksomhed på særlige vilkår, der øger risikoen for momsunddragelse betydeligt. Det drejer sig bl.a. om afgiftspligtige, der arbejder for egen regning, og som ved direkte dørsalg sælger varer leveret til dem af virksomheder, som har valgt denne særlige markedsføringskanal. Portugal finder det nødvendigt at bevare de nævnte foranstaltninger for at forenkle opkrævningen af moms hos de afgiftspligtige i denne sektor og sikre en bedre kontrol hermed.Portugal gør det klart, at disse foranstaltninger ikke påvirker størrelsen af afgiftsprovenuet ved det endelige forbrug og derfor ikke vil berøre Det Europæiske Fællesskabs egne indtægter fra moms.Formålet med den fakultative særordning, der er genstand for nærværende anmodning, er at fritage detailhandlerne for forpligtelsen til at angive og betale moms på leveringer til de endelige forbrugere af varer, som er leveret dem af den bemyndigede virksomhed. Den forenkler således reglerne for opkrævning af afgiften for disse afgiftspligtige personer. I og med at den behørigt bemyndigede virksomhed udpeges som afgiftspligtig i stedet for en lang række dørsalgsforhandlere og dermed pålægges den tilsvarende momsangivelses- og -betalingspligt, kan denne ordning ligeledes sikre, at moms opkrævet i detailleddet på salget af varer hidrørende fra den bemyndigede virksomhed, indbetales til statskassen, og således forhindre momsunddragelse. Den forenkler også reglerne for opkrævning af afgiften for myndighedernes vedkommende.For så vidt som dørsalgsforhandlere, der gør deres indkøb hos en bemyndiget virksomhed, er fritaget for forpligtelsen til at angive og betale moms på levering til de endelige forbrugere af varer, som er leveret dem af denne virksomhed, berettiger hensynet til forenkling også til, at de ikke benytter sig af retten til fradrag af moms på disse indkøb af varer, og at de tillige er fritaget for at indgive momsangivelse med henblik på fastlæggelse af det tilsvarende momsfradrag. Denne ret bør derfor i stedet tilfalde den bemyndigede virksomhed, som følgelig bør påtage sig at opfylde forpligtelsen til momsangivelse. Den fradragsret, som dørsalgsforhandlerne vil kunne benytte sig af for andre indkøb af varer og tjenester, er ikke omfattet af denne foranstaltning og udøves derfor på de betingelser, der er fastsat i de almindelige retsregler.I betragtning af momsdirektivets artikel 395 og de portugisiske myndigheders argumenter finder Kommissionen, at den foranstaltning, som Portugal søger om bemyndigelse til at træffe, opfylder betingelsen i nævnte artikel, og at den navnlig gør det muligt at forenkle afgiftsopkrævningen og forhindre momsunddragelse, uden at afgiftsprovenuet ved det endelige forbrug berøres. Kommissionen har derfor intet at indsige mod denne anmodning og mener følgelig, at den bør forelægge Rådet et forslag herom.Kommissionen finder dog, at undtagelsen kun bør indrømmes for en begrænset periode, så den med regelmæssige mellemrum og på basis af oplysninger fra de portugisiske myndigheder kan vurdere, om de forhold, der på nuværende tidspunkt kan begrunde undtagelsen, fortsat gør sig gældende.2. Høring af interesserede parter og konsekvensanalyseBeslutningsforslaget tager sigte på at forlænge anvendelsen af en foranstaltning til forenkling af momsopkrævning og forebyggelse af momsunddragelse i en begrænset erhvervssektor af særlig art. Forslaget vil derfor især være til fordel for de afgiftspligtige i denne sektor og den berørte medlemsstat. Der har ikke været behov for ekstern ekspertbistand eller for at høre de interesserede parter, og en konsekvensanalyse har heller ikke været nødvendig. Under alle omstændigheder vil beslutningen kun få begrænsede konsekvenser som følge af det snævre anvendelsesområde og den begrænsede gyldighedsperiode.3. Forslagets retlige aspekterFormålet med den foreslåede beslutning er at give Portugal mulighed for at anvende en særlig foranstaltning, der fraviger momsdirektivets artikel 168, 193 og 250, med henblik på at videreføre og ændre en særlig fakultativ ordning med sigte på, at virksomheder i dørsalgssektoren, der opfylder visse betingelser, og som er bemyndiget til at anvende ordningen, som fravigelse af det nævnte direktivs artikel 193 er betalingspligtige for afgiften på leveringer af varer, der foretages af deres dørsalgsforhandlere til de endelige forbrugere, og, som fravigelse af nævnte direktivs artikel 168, får ret til at fradrage moms, der skal betales eller er betalt af deres dørsalgsforhandlere for varer, som er leveret dem af de pågældende virksomheder. Sigtet med denne ordning er endelig, som fravigelse af nævnte direktivs artikel 250, at fritage dørsalgsforhandlerne for momsangivelsespligten i nævnte artikel for så vidt angår varer, som er leveret dem af den bemyndigede virksomhed, og leveringen af disse varer til de endelige forbrugere, og dermed at pålægge den pågældende virksomhed denne forpligtelse.Retsgrundlaget for beslutningen er momsdirektivets artikel 395, der er vedtaget i henhold til EF-traktatens artikel 93. I henhold til momsdirektivets artikel 395 skal en medlemsstat, der ønsker at indføre foranstaltninger, der fraviger bestemmelserne i direktivet, indhente tilladelse fra Rådet i form af en rådsbeslutning. Da det drejer sig om en gennemførelsesforanstaltning i forbindelse med harmoniseringen af medlemsstaternes lovgivning om omsætningsafgifter, er forslaget i overensstemmelse med subsidiaritetsprincippet.Forslaget er i overensstemmelse med proportionalitetsprincippet og går ikke videre, end hvad der er nødvendigt for sikre den ønskede forenkling og forebyggelse af momsunddragelse, da det kun er rettet mod en særlig og begrænset erhvervssektor og derfor kun vedrører et begrænset antal afgiftspligtige personer, der desuden selv kan vælge, om de ønsker at deltage i ordningen. Det afviger derfor kun i begrænset omfang fra principperne i direktivet og kun i den udstrækning, det er hensigtsmæssigt.4. Budgetmæssige konsekvenserForslaget har ingen konsekvenser for Fællesskabets budget.5. Yderligere oplysningerIfølge forslaget ophører beslutningen med at finde anvendelse den 31. december 2012.Forslag tilRÅDETS BESLUTNINGom bemyndigelse af Den Portugisiske Republik til at anvende en foranstaltning, der fraviger bestemmelserne i artikel 168, 193 og 250 i Rådets direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR –under henvisning til traktaten om oprettelse af Det Europæiske Fællesskab, særlig artikel 93,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Kommissionen[2], ogud fra følgende betragtninger:1.  Den Portugisiske Republik (i det følgende benævnt "Portugal") har ved Rådets beslutning 2004/738/EF[3] fået bemyndigelse til indtil den 31. december 2009 at anvende en fakultativ særordning for dørsalgssektoren, hvorefter virksomheder i denne sektor, som har tilladelse til at anvende denne ordning som fravigelse af artikel 21, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[4], er betalingspligtige for moms på leveringer, der foretages af deres dørsalgsforhandlere til de endelige forbrugere. Som fravigelse af artikel 22 i nævnte direktiv fritages dørsalgsforhandlerne endvidere fra de i denne artikel nævnte forpligtelser for så vidt angår de pågældende leveringer. For at få denne tilladelse skal virksomhedens samlede omsætning hidrøre fra dørsalg udført af dørsalgsforhandlere i eget navn og for egen regning. Desuden skal alle de varer, der sælges af virksomheden, være anført på en i forvejen opstillet liste over de priser, der anvendes i det endelige forbrugsled, og virksomheden skal sælge sine varer direkte til dørsalgsforhandlere, som derpå sælger dem direkte til de endelige forbrugere.2.  Ved brev registreret i Kommissionens Generalsekretariat den 30. juni 2009 anmodede Portugal om tilladelse til at forlænge denne særordning som fravigelse af momsdirektivets artikel 193 og 250 i direktiv 2006/112/EF, og ved yderligere brev registreret i Kommissionens Generalsekretariat den 9. september 2009 anmodede Portugal om, at dørsalgsforhandlerne, som fravigelse fra artikel 168 i direktiv 2006/112/EF, ikke kan fradrage momsen på de varer, foranstaltningen omfatter.3.  I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 27. oktober 2009 de øvrige medlemsstater om Portugals anmodning. Ved brev af 29. oktober 2009 meddelte Kommissionen Portugal, at den var i besiddelse af alle de oplysninger, som den fandt nødvendige for at kunne vurdere anmodningen.4.  Denne særordning bevirker, at behørigt bemyndigede virksomheder, i stedet for en lang række dørsalgsforhandlere, udpeges som fradragsberettigede for den moms, der skal betales eller er betalt af dørsalgsforhandlerne for de varer, der er leveret dem af de pågældende virksomheder, og som betalingspligtige for moms for dørsalgsforhandlernes levering af disse varer til de endelige forbrugere. Disse bemyndigede virksomheder pålægges desuden at opfylde de momsangivelses- og -betalingsforpligtelser, som deres dørsalgsforhandlere er fritaget for.5.  Denne ordning kan således sikre, at moms, der opkræves i detailleddet på salg af varer fra disse virksomheder, indbetales til statskassen, og at momsunddragelse derved forhindres. Den gør det ligeledes muligt at forenkle reglerne for opkrævning af afgiften for myndighedernes vedkommende og mindske dørsalgsforhandlernes momsforpligtelser.6.  Den fravigende foranstaltning ændrer ikke det momsbeløb, der opkræves i det endelige forbrugsled, og har ingen negativ indvirkning på De Europæiske Fællesskabers egne indtægter fra moms —VEDTAGET FØLGENDE BESLUTNING:Artikel 1Portugal bemyndiges til at anvende en særlig afgiftsordning for dørsalgssektoren, som fraviger direktiv 2006/112/EØF.Virksomheder, hvis samlede omsætning hidrører fra dørsalg udført af dørsalgsforhandlere i eget navn og for egen regning, kan anmode myndighederne om tilladelse til at anvende denne fravigende ordning, forudsat at følgende betingelser er opfyldt:a) alle de varer, der sælges af virksomheden, er anført på en i forvejen opstillet liste over de priser, der anvendes i det endelige forbrugsledb) virksomheden sælger sine varer direkte til dørsalgsforhandlere, som derpå sælger dem direkte til de endelige forbrugere.Artikel 2Virksomheder, der får tilladelse til at anvende nærværende fravigende ordning, har som fravigelse af artikel 168 i direktiv 2006/112/EF ret til at fratrække den moms, som skal betales eller er betalt af deres dørsalgsforhandlere for de varer, som de har leveret dem, og er som fravigelse af artikel 193 i nævnte direktiv betalingspligtige for moms på leveringen af disse varer foretaget af deres dørsalgsforhandlere til de endelige forbrugere.Artikel 3Dørsalgsforhandlere, som foretager deres indkøb hos en virksomhed, der har fået tilladelse til at anvende nærværende fravigende ordning, fritages for momsangivelsespligten i artikel 250 i direktiv 2006/112/EF for så vidt angår leveringer af den pågældende virksomheds varer til de endelige forbrugere. Denne forpligtelse opfyldes af den bemyndigede virksomhed.Artikel 4Denne beslutning anvendes fra den 1. januar 2010 til den 31. december 2012.Artikel 5Denne beslutning er rettet til Den Portugisiske Republik.Udfærdiget i Bruxelles, den .På Rådets vegneFormand [1] EUT L 347 af 11.12.2006, s. 1.[2] EUT C […] af […], s. […].[3] EUT L 325 af 28.10.2004, s. 62.[4] EFT L 145 af 13.06.1977, s. 1. Ophævet ved direktiv 2006/112/EF.